Sujeo punika dipunsadé kanthi dipunkemas ngginakaken karton utawi kanthong gombal mawi bordiran khas Korea ingkang gadhah motif simbol-simbol umur ingkang dawa.[1] Minangka piranti kangge dhahar, sujeo dipunwastani minangka piranti ingkang paling wigati wonten ing pagesangan. Kejawi punika sujeo dados lambang pagesangan ingkang makmur. Awit saking punika, sujeo asring dipuncaosaken minangka bebungah, mliginipun kangge ulang taun bayi lan ugi adicara mantenan. Sapunika, sujeo ugi dipunsade minangka cenderamata.